Pikelių žydų senosios kapinės

Pikelių žydų senosios kapinės – neveikiančios kapinės Pikeliuose, Mažeikių rajone. Kapinių plotas – 0,78 ha.Mažeikių rajono savivaldybėje esančios žydų kapinės ir masinių žudynių vietos. Mazeikiai.lt. Nuoroda tikrinta 2024-10-25.

Kapinių teritorija apaugusi medžiais, šiauriniu pakraščiu driekiasi lauko kelias. Kapinėse išlikę daug antkapinių paminklų (macevų). Jie įvairaus dydžio, formų, esama nuvirtusių, susmegusių žemėn. Paminklai iš rausvo tašyto lauko akmens, taip pat yra granitinių, betoninių, betoninių antkapinių plokščių. Kapines juosianti akmens mūro tvora išsilaikiusi prastai, vietomis gerokai apirusi.Pikelių žydų senosios kapinės. Kultūros vertybių registras. Nuoroda tikrinta 2024-10-27.

2009 m. šiose kapinėse lankėsi latvis Aleksandras Freigmanas, čia jis nufotografavo ir suskaičiavo 160 macevų, sudarė 89 palaidotų žydų sąrašą (ankstyviausias įrašas – 1844 m., o paskiausias – 1941 m.). 2022 m. rugpjūčio 12 d. skaitmeninant kapines paaiškėjo, kad palaidojimo vietų esama dvigubai daugiau.Pikelių žydų kapinėse vyko talka – suskaičiuoti išlikę antkapiai – macevos. Santarvė. Nuoroda tikrinta 2024-10-25.

 Išnašos 

Kategorija:Žydų kapinės Lietuvoje
Kategorija:Pikeliai